CELEX: 62015TN0613
Language: el
Date: 2015-10-30 00:00:00
Title: Υπόθεση T-613/15: Προσφυγή της 30ής Οκτωβρίου 2015 — European Dynamics Luxembourg κ.λπ. κατά Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα (Frontex)

11.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 7/31
            
         Προσφυγή της 30ής Οκτωβρίου 2015 — European Dynamics Luxembourg κ.λπ. κατά Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα (Frontex)
   (Υπόθεση T-613/15)
   (2016/C 007/42)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσες: European Dynamics Luxembourg SA (Λουξεμβούργο, Λουξεμβούργο), Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE (Αθήνα, Ελλάδα), European Dynamics Belgium SA (Βρυξέλλες, Βέλγιο) (εκπρόσωπος: Μ. Σφυρή, δικηγόρος)
   
      Καθού: Ευρωπαϊκός Οργανισμός για τη Διαχείριση της Επιχειρησιακής Συνεργασίας στα Εξωτερικά Σύνορα (Frontex)
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρωθεί η υπ’ αριθμ. 2015/S 162-295659 Προκήρυξη σύμβασης του Ευρωπαϊκού Οργανισμού για τη διαχείριση της επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης, η οποία δημοσιεύθηκε στο υπ’ αριθμ. S162 της 22/08/2015 συμπλήρωμα στην επίσημη εφημερίδα της Ε.Ε.·
            
         
               —
            
            
               να υποχρεωθεί ο Frontex να αποκαταστήσει τη ζημία των προσφευγουσών για την ευκαιρία που απώλεσαν να συνάψουν την προκηρυχθείσα σύμβαση, την οποία αποτιμούν ex aequo et bono σε ογδόντα πέντε χιλιάδες ευρώ (85 000 00 ευρώ), εντόκως από την ημερομηνία εκδόσεως της αποφάσεως ή όποιο άλλο ποσό κρίνει το Δικαστήριο· και
            
         
               —
            
            
               να καταδικασθεί ο Ευρωπαϊκός Οργανισμός για τη διαχείριση της επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης στο σύνολο της δικαστικής δαπάνης των προσφευγουσών.
            
         
      Ισχυρισμοί και κύρια επιχειρήματα
   
   Προς στήριξη της προσφυγής οι προσφεύγουσες ισχυρίζονται ότι η προσβαλλόμενη προκήρυξη πρέπει να ακυρωθεί, κατά το άρθρο 263 ΣΛΕΕ, διότι αντιβαίνει στην αρχή της αναλογικότητας και της μη διάκρισης που διέπει τις δημόσιες συμβάσεις και παραβιάζει τα άρθρα 102, παράγραφος 1, του Δημοσιονομικού Κανονισμού υπ’ αριθμ. 966/2012 (1) και 146, παράγραφος 1, και 147 του κατ’ εξουσιοδότηση Κανονισμού υπ’ αριθμ. 1268/2012 (2).
   
      (1)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στο γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298, σ. 1).
   
      (2)  Κατ’ εξουσιοδότηση κανονισμός (ΕΕ) αριθ. 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου για τους δημοσιονομικούς κανόνες που εφαρμόζονται στο γενικό προϋπολογισμό της Ένωσης (ΕΕ L 362, σ. 1).